Istalgan kiyimga mos tushadigan hamda sarflangan pulni oqlaydigan oyoq kiyimlar (foto)

Oyoq kiyim sotib olish nafaqat yoqimli, balki juda mas’uliyatli jarayondir. Qanday poyabzal tanlashni bir necha marta o‘ylab ko‘rish kerak: doimiy yoki zamonaviy, baland poshnali yoki qulay. Stilistlarning ta’kidlashicha, bir mavsumdan ko‘proq kiyiladigan va pulni tejaydigan optimal modellar mavjud.

Kembrij gersoginyasi va boshqa yulduzlar ko‘pincha har qanday kiyim va turli holatlar uchun klassik tuflilar tanlaydi. Stilistlar yuqori sifatli va, eng muhimi, qulay poyabzal tanlashni maslahat berishadi. Ular universal bo‘lib, kundalik faoliyat, ziyofatga borish uchun ham mos keladi. Ushbu qulay tuflilar ko‘p fasllarga xizmat qiladi va oyoqlarni bosh aylanadigan platformadagi modellarga qaraganda ancha yaxshi saqlaydi.

Kedalar uzoq vaqtdan beri klassika toifasiga o‘tgan. Neytral yoki zamonaviy modellarni tor yoki tekis djinsi shimlar, hatto ko‘ylaklar bilan kiyish mumkin. Trend krossovkalar tagligi o‘rtacha qalinlikda bo‘lib, avvalgi o‘ta qalin va biroz qo‘pol ko‘rinuvchi modellar urfdan qoldi. Stilistlar uslubni yaratish osonroq bo‘lgan klassik modellarga ustunlik berishni maslahat beradi, ularni modadan qat’i nazar, ko‘proq kiyish mumkin.

Mavsum orasi etik kiyishga issiq va poyabzal uchun sovuq bo‘lsa, issiq va qulay botinkalar xarid qilish mumkin. Har qanday kiyim bilan, hatto uzoq yurishlarda ham kiyish uchun tovon balandligi qulay bo‘lgan charm modellarni tanlash mumkin. Ammo baland poshnali hamda sovuq o‘tkazuvchi bezakli poyabzal sotib olib, pulni havoga sarflamaslik kerak, unda oyoqlar shunchaki ko‘proq charchaydi.

Agar krossovkalar qulay bo‘lsa-yu, lekin bog‘lash qiyinchilik tug‘dirsa, u holda slipon xarid qilish mumkin. Qulaylikdan tashqari, bugungi kunda bu yengil poyabzallar keng rang palitrasida taqdim etilgan va djinsi, hatto yengil ko‘ylaklar bilan uyg‘un ko‘rinadi. Ularning klassik dizayni bir necha mavsum davomida kiyish imkonini beradi.

Bosonojka sotib olayotganda, minimalist dizayndagi modellar doimo modada bo‘lishini va foydali bo‘lishini unutmaslik lozim. Kechki libos uchun poyabzal tanlashda muammo paydo bo‘lmaydi, chunki bunday oyoq kiyimlar har qanday rang va uslubga mos keladi. Murakkab bezaklilari esa ma’lum bir kiyim uchun sotib olinadi va shkafda chang to‘playdi.

Bunday etiklarning lakonik modellari nafaqat qulay, issiq, balki djinsi bilan ham ajoyib ko‘rinadi. Yulduzlar ham bu poyabzallardan sevib foydalanadi, kundalik hayotda buni afzal ko‘rishadi. Stilistlar tasvirning kayfiyatini muvozanatlash va ortiqcha bezakdan qochish uchun bunday etiklarni liboslar bilan kiyishdan qo‘rqmaslikka chaqiradi. Tanlashda oddiygina bezaklarsiz modellarga e’tibor qaratish lozim. Keyinchalik xarid afsuslantirmaydi va bir necha mavsum davomida xizmat qiladi.

Birinchi chelsi etiklari qirolicha Viktoriyaning poyabzal tikuvchisi tomonidan tayyorlangan. Etikning pastki qismi yon tomoni elastik tasma bilan tikilgan, shuning uchun ularni osongina kiyib, yechish mumkin. Ular o‘tgan asrning 60-yillaridan beri urfda, zamonaviy klassik poyabzal maqomiga ega bo‘lgan va bugungi kungacha saqlanib qoldi. Har bir ayol o‘zini malika kabi his qilishi, ushbu modelning qulayligidan bahramand bo‘lishi, bu etiklarni midi-yubkalar va djinsi shimlar bilan kiyish mumkin. Stilistlarning ogohlantirishicha, ba’zi zamonaviy platformadagi chelsi etiklari nisbatlarni buzishi va ko‘rinishni noqulay qilishi mumkin. Shuning uchun klassika hamisha pul sarflashga arziydi.

Yuqori sifatli botinkalar, albatta, sizga bir necha yillar davomida sodiqlik bilan xizmat qiladi va sarflangan pulni oqlaydi. Bunday poyabzal nafaqat klassik ranglarda, balki yorqin va to‘qroq variantlarda ham mavjud. Agar uzoq yurishni yaxshi ko‘rsangiz va garderobda ko‘p djinsi shimlar bo‘lsa, bu etiklar eng yaxshi variantlardan biridir.

Ushbu etiklar klassik hisoblanadi. Ular, albatta, sotib olishga arziydi, chunki ular ish, tadbir va sayrga borish uchun universaldir. Tavsiya o‘rnida tabiiy teri rangidagi lakonik modellarni tanlagan ma’qul, to‘q qizildan qora ranggacha. Modellarning ortiqcha dekoratsiya va kontrastli qo‘shimchalaridan saqlanish lozim. Shuningdek, ushbu poyabzal har qanday kiyimga mos keladi va ularni yillar davomida kiyish mumkin.